ddrg/super_eurlex huggingface dataset:
(4)

For at sikre at medlemsstaterne effektivt gennemfører tilbagesendelsesdirektivet, er det hensigtsmæssigt at styrke fondens støtte gennem udvidelse af anvendelsesområdet for de støtteberettigede foranstaltninger, især for at imødekomme de behov, der er omhandlet i tilbagesendelsesdirektivets artikel 16, som indeholder krav om, at frihedsberøvelse som hovedregel skal finde sted i særlige faciliteter. På baggrund af erfaringerne efter lanceringen af Den Europæiske Tilbagesendelsesfond og for at kunne styrke medlemsstaternes muligheder for at sikre en effektiv transport af hjemvendende personer under tilbagesendelsesprocedurer og -aktioner er det hensigtsmæssigt at udnytte fondens muligheder for at finansiere nødvendige transportmidler såsom busser.
(1)

I henhold til artikel 10, stk. 1, i Rådets afgørelse 2010/452/FUSP bemyndiges Den Udenrigs- og Sikkerhedspolitiske Komité (PSC) i overensstemmelse med traktatens artikel 38 til at træffe de relevante afgørelser med henblik på at udøve den politiske kontrol med og den strategiske styring af EUMM Georgia, herunder afgørelsen om at udnævne en missionschef.
Artikel 12 affattes således:

»Artikel 12

Sikkerhed

1. Den øverstbefalende for den civile operation udstikker retningslinjer for missionschefens planlægning af sikkerhedsforanstaltninger og sikrer, at de i forbindelse med EUMM Georgia gennemføres korrekt og effektivt i overensstemmelse med artikel 5 og 9.

2. Missionschefen er ansvarlig for missionens sikkerhed og for at sikre, at de minimumssikkerhedskrav, der gælder for missionen, overholdes i overensstemmelse med Unionens politik for sikkerhed for personale, der er deployeret uden for Unionen i en operativ funktion i medfør af afsnit V i traktaten og instrumenter i tilknytning hertil.

3. Missionschefen bistås af en overordnet ansvarlig for missionens sikkerhed (SMSO), der refererer til missionschefen, og som også har et tæt praktisk samarbejde med Tjenesten for EU's Optræden Udadtil.

4. EUMM Georgias personale skal gennemgå obligatorisk sikkerhedstræning, inden de tiltræder deres stilling, i overensstemmelse med OPLAN. De skal også jævnligt have genopfriskningskurser i selve indsatsområdet, som organiseres af SMSO.

5. Missionschefen sikrer beskyttelsen af EU's klassificerede informationer i overensstemmelse med afgørelse 2011/292/EU.«
(14)

Laiwu Taihe fik mulighed for at blive hørt, og der blev også modtaget skriftlige redegørelser, hvori Laiwu Taihe gentog sine tilsagn om at foretage alt salg af de yderligere varetyper under overholdelse af mindsteimportprisen for den varetype, der er omfattet af tilsagnet, kun at sælge direkte til EU-kunder uden mellemhandlere på hjemmemarkedet i Folkerepublikken Kina og at indsende alle eksportsalgsdokumenter vedrørende de to yderligere varetyper. Virksomheden hævdede endvidere, at tilsagnet om at sælge de nye varetyper til eller over mindsteimportprisen for den omfattede vare ikke ville medføre en revision af varedækningen for den vare, der er omfattet af tilsagnet, hvilket kun er muligt gennem en interimsundersøgelse. Endvidere foreslog Laiwu Taihe, at Kommissionens tjenestegrene skulle foretage et kontrolbesøg i virksomheden bl.a. for at kontrollere Laiwu Taihes produktionsomkostninger.
(4)

TBE opfylder derfor kriterierne i bilag II til beslutning 2000/96/EF for udvælgelse af overførbare sygdomme, som den epidemiologiske overvågning skal dække inden for EF-nettet, der blev oprettet ved beslutning nr. 2119/98/EF, og sygdommen bør optages på listen over overførbare sygdomme, som den epidemiologiske overvågning skal dække, i bilag I til beslutning 2000/96/EF.
(4)

Honning og gelée royale er i øjeblikket opført på listen i del II i bilaget til beslutning 2002/994/EF. Propolis og bipollen er produkter, som også stammer fra biavl, og i betragtning af de særlige forhold, der gælder for produktionsprocessen for disse animalske produkter, er den risiko for dyre- eller folkesundheden, som de udgør, minimal. Der er desuden givet hensigtsmæssige sikkerhedsgarantier for disse produkter i den overvågningsplan for restkoncentrationer for honning bestemt til eksport, som Kina har forelagt, og som er blevet godkendt ved afgørelse 2011/163/EU. Propolis og bipollen bør derfor opføres på listen over produkter i del II i bilaget til beslutning 2002/994/EF, som bør ændres i overensstemmelse hermed.
(2)

Det gælder for en række kombinationer af stoffer/produkttyper på listen, at enten er alle deltagerne trådt ud af undersøgelsesprogrammet, eller at den rapporterende medlemsstat, der er udpeget til vurderingen, ikke har modtaget noget fuldstændigt dossier inden for den tidsfrist, der er angivet i artikel 9 og artikel 12, stk. 3, i forordning (EF) nr. 1451/2007.
(7)

Kommissionen analyserede følgerne af denne erhvervelse og skønnede, at der var en høj risiko for krydskompensation. Hvis Eurochem-gruppens nyligt erhvervede gødningsproduktions- og gødningssalgsvirksomhed i Unionen sælger varer til de samme kunder som de andre virksomheder i Eurochem-gruppen, kan priserne for disse transaktioner fastsættes således, at der kompenseres for de minimumsimportpriser, der indgår i tilsagnet. En sådan kompensation ville dog ikke blive identificeret ved overvågning, idet prisstrukturen for de fleste varer, der produceres af den nyligt erhvervede gødningsproduktions- og gødningssalgsvirksomhed, ikke indgår i offentligt tilgængelige kilder, og det kan derfor ikke vurderes, om de priser, som kunderne betaler, svarer til værdien af varerne eller tager højde for en eventuel rabat med henblik på at kompensere for de transaktioner, der er omfattet af tilsagnet, og for hvilke minimumsimportprisen skal overholdes. Med andre ord vil overvågningen af tilsagnet blive praktisk umulig at gennemføre. Kommissionen kontaktede Eurochem-gruppen og meddelte den, at den ville være tilbøjelig til at overveje en tilbagetrækning af godtagelsen af tilsagnet.
(4)

I henhold til den første betingelse skal kreditvurderingsbureauer i det pågældende tredjeland være underlagt krav om godkendelse eller registrering og effektivt løbende tilsyn og håndhævelse. De australske retlige og tilsynsmæssige rammer for kreditvurderingsbureauer blev indført den 1. januar 2010. Alle de relevante love og bestemmelser, dvs. Corporations Act (2001) og Australian Securities and Investments Commission (ASIC) Act (2001), er trådt i kraft. Ifølge disse retlige rammer skal kreditvurderingsbureauer være registreret, og de overvåges løbende af Australian Securities and Investments Commission (ASIC). De australske retlige og tilsynsmæssige rammer giver ASIC tilstrækkeligt effektive tilsyns- og håndhævelsesbeføjelser over for kreditvurderingsbureauer, herunder beføjelser til at anvende sanktioner over for kreditvurderingsbureauer, hvis de overtræder de gældende regler. ASIC kan få hjemmel til at beslaglægge regnskaber, som kreditvurderingsbureauer ikke fremlægger. På grundlag af en ransagningskendelse, afsagt af den kompetente retslige myndighed, har ASIC beføjelser til at ransage kreditvurderingsbureauers kontorer. Desuden giver Corporations Act ASIC hjemmel til at anmode en forbundsdomstol om at træffe afgørelse om inddragelse af et kreditvurderingsbureaus tilladelse. I forlængelse af en sådan inddragelse af tilladelsen kan ASIC anmode en domstol om en afgørelse om permanent at forbyde kreditvurderingsbureauet at udstede kreditvurderinger i Australien. I henhold til Corporations Act kan ASIC også anmode om en afgørelse om at standse et kreditvurderingsbureaus ulovlige adfærd eller pålægge bøder, hvis kreditvurderingsbureauet har misligholdt nogle af sine forpligtelser i henhold til den relevante lovgivning om finansielle tjenesteydelser. I samarbejdsaftalen mellem ESMA og ASIC er der bestemmelser om informationsudveksling om håndhævelses- og tilsynsforanstaltninger truffet over for kreditvurderingsbureauer med grænseoverskridende aktiviteter.
(4)

I henhold til den første betingelse skal kreditvurderingsbureauer i det pågældende tredjeland være underlagt krav om godkendelse eller registrering og effektivt løbende tilsyn og håndhævelse. USA's retlige og tilsynsmæssige rammer vedrørende kreditvurderingsbureauer udgøres af Credit Rating Agency Reform Act of 2006 (»Rating Agency Act«), som har til formål at forbedre kvaliteten af kreditvurderinger for at forbedre investorbeskyttelsen og tilgodese almenhedens interesse ved at fremme ansvarlighed, gennemsigtighed og konkurrence i kreditvurderingsbranchen, og § 15E (3), § 17 (4) og § 21B(a) (5) i Securities Exchange Act (»Exchange Act«). De dispositive bestemmelser i Rating Agency Act har været anvendt, siden Securities and Exchange Commission (SEC) i juni 2007 vedtog en række bestemmelser om gennemførelse af et registrerings- og tilsynsprogram for kreditvurderingsbureauer, der bliver registreret som nationalt anerkendte statistiske kreditvurderingsorganer (Nationally Recognized Statistical Ratings Organizations (NRSRO)). Kreditvurderingsbureauer skal for at kunne anvende deres kreditvurderinger til reguleringsmæssige formål lade sig registrere hos SEC og overvåges derefter løbende af SEC. SEC har en lang række tilsynsbeføjelser, der giver den mulighed for at undersøge, om kreditvurderingsbureauer overholder deres retlige forpligtelser. I disse beføjelser indgår beføjelser til at få adgang til dokumenter, til at foretage undersøgelser og til at foretage kontrol på stedet samt beføjelser til at kræve adgang til udskrifter af telefonsamtaler og elektronisk kommunikation. SEC kan udøve disse beføjelser ikke blot over for kreditvurderingsbureauer, men også over for andre personer, der beskæftiger sig med kreditvurderingsaktiviteter. I henhold til § 15E(p)(3)(A) i Exchange Act skal SEC foretage en undersøgelse af hver NRSRO mindst en gang om året og aflægge beretning om resultaterne af undersøgelserne (6). Hvis SEC har konstateret, at en NRSRO ikke har overholdt samtlige forpligtelser, der er fastlagt i de relevante retlige rammer, kan den anvende en hel række forskellige tilsynsforanstaltninger for at standse overtrædelsen. Blandt disse foranstaltninger kan nævnes beføjelsen til at trække registreringen tilbage, suspendere anvendelsen af kreditvurderinger til reguleringsmæssige formål og pålægge kreditvurderingsbureauerne at ophøre med overtrædelsen. SEC kan også pålægge kreditvurderingsbureauer strenge sanktioner for ikke at overholde de relevante krav. NRSRO'er er således omfattet af effektivt løbende tilsyn og håndhævelse. I samarbejdsaftalen mellem ESMA og SEC er der bestemmelser om informationsudveksling om håndhævelses- og tilsynsforanstaltninger truffet over for kreditvurderingsbureauer med grænseoverskridende aktiviteter.
(5)

Udpegning af den afgiftspligtige person, til hvem varerne leveres, som den person, der er betalingspligtig for momsen, i stedet for leverandøren er en midlertidig nødforanstaltning, som skal forhindre denne form for momssvig. For at sikre at foranstaltningen er effektiv, bør den omfatte 2012-høsten. Den bør ophøre efter en periode på to år, hvilket burde være tilstrækkeligt til at give Ungarn mulighed for at indføre definitive foranstaltninger i landbrugssektoren, som er forenelige med direktiv 2006/112/EF, og som kan forhindre og bekæmpe denne form for momssvig.
a)

som medlemmer: — Cristian Mihai ADOMNIȚEI, President of Iași County Council — Dragoș Adrian BENEA, President of Bacău County Council — Ovidiu BRĂILOIU, Mayor of Eforie town, Constanța County — Csaba BORBOLY, President of Harghita County Council — Mariana GÂJU, Mayor of the Cumpăna commune, Constanța County — Emilian OPREA, Mayor of Chitila town, Ilfov County og
(9)

Brasilien meddelte den 22. maj 2012 Verdensorganisationen for Dyresundhed (OIE), at der var bekræftet et tilfælde af snive i en hest i Minas Gerais. Brasilien er følgelig ophørt med at udstede sundhedscertifikater i henhold til direktiv 2009/156/EF for alle stater i region BR-1. Den 16. juli 2012 meddelte Brasilien desuden Kommissionen, at der var konstateret endnu et tilfælde af snive i staten Rio de Janeiro.
(3)

De restriktive foranstaltninger, som finder anvendelse med hensyn til bilag II til afgørelse 2010/573/FUSP, bør forlænges indtil den 30. september 2013. For at tilskynde til fremskridt med hensyn til at løse de tilbageværende problemer med de skoler, hvor man benytter latinske bogstaver, bør de personer, der er optaget på listen i bilag II til afgørelse 2010/573/FUSP, imidlertid fjernes fra listen.
(2)

Unionens højtstående repræsentant for udenrigsanliggender og sikkerhedspolitik har foreslået at udnævne oberst Francesco BRUZZESE DEL POZZO som missionschef for EU BAM Rafah for perioden fra den 1. oktober 2012 til den 30. juni 2013 —
2)

Artikel 13 affattes således: "Artikel 13 Videregivelse af klassificerede informationer 1. HR har om nødvendigt og i overensstemmelse med missionens behov bemyndigelse til i overensstemmelse med Rådets afgørelse 2011/292/EU af 31. marts 2011 om reglerne for sikkerhedsbeskyttelse af EU's klassificerede informationer (3) at videregive EU's klassificerede informationer og dokumenter til og med klassifikationsgraden "CONFIDENTIEL UE/EU CONFIDENTIAL", som er udarbejdet med henblik på missionen, til tredjestater, der er tilknyttet nærværende afgørelse. 2. HR har også bemyndigelse til i overensstemmelse med missionens operative behov og i overensstemmelse med afgørelse 2011/292/EU at videregive EU's klassificerede informationer og dokumenter til og med klassifikationsgraden "RESTREINT UE/EU RESTRICTED", som er udarbejdet med henblik på missionen, til FN. Med henblik herpå etableres der ordninger mellem HR og FN's kompetente myndigheder. 3. HR har, hvis der er et specifikt og umiddelbart operativt behov derfor, bemyndigelse til i overensstemmelse med afgørelse 2011/292/EU at videregive EU's klassificerede informationer og dokumenter til og med klassifikationsgraden "RESTREINT UE/EU RESTRICTED", som er udarbejdet med henblik på missionen, til værtsstaten. Med henblik herpå etableres der ordninger mellem HR og de kompetente myndigheder i værtsstaten. 4. HR har bemyndigelse til at videregive EU's ikkeklassificerede dokumenter, der vedrører Rådets forhandlinger om missionen, og som er omfattet af tavshedspligt i henhold til artikel 6, stk. 1, i Rådets forretningsorden (4), til tredjelande, der er tilknyttet nærværende afgørelse. 5. HR kan uddelegere de i stk. 1-4 omhandlede beføjelser samt muligheden for at indgå de i stk. 2 og 3 nævnte ordninger til personer under HR's myndighed, til den øverstbefalende for den civile operation og/eller til missionschefen.
Medlem af den militærkommando, der har taget ansvaret for statskuppet den 12. april 2012. Nærtstående rådgiver for stabschefen for de væbnede styrker, António Injai

3.

Major Idrissa DJALÓ

Nationalitet: Guinea-Bissau Fødselsdato: 6.1.1962 Officiel funktion: rådgiver i protokollære spørgsmål for stabschefen for de væbnede styrker
Artikel 12 affattes således:

"Artikel 12

Sikkerhed

1. Den øverstbefalende for den civile operation udstikker retningslinjer for missionschefens planlægning af sikkerhedsforanstaltninger og sikrer, at de i forbindelse med EUPOL RD Congo gennemføres korrekt og effektivt i overensstemmelse med artikel 5 og 9.

2. Missionschefen er ansvarlig for missionens sikkerhed og for at sikre overholdelse af de minimumssikkerhedskrav, der gælder for missionen, i overensstemmelse med Unionens politik for sikkerhed for personale, der er udstationeret uden for Unionen i en operativ funktion i medfør af afsnit V i TEU og instrumenter i tilknytning hertil.

3. Missionschefen bistås af en overordnet ansvarlig for missionens sikkerhed (SMSO), der refererer til missionschefen, og som også har et tæt praktisk samarbejde med Tjenesten for EU's Optræden Udadtil (EU-Udenrigstjenesten).

4. EUPOL RD Congos personale skal gennemgå obligatorisk sikkerhedstræning, inden de tiltræder deres stilling, i overensstemmelse med OPLAN. De skal også jævnligt have genopfriskningskurser i selve indsatsområdet, som organiseres af SMSO.

5. Missionschefen sikrer beskyttelsen af EU's klassificerede informationer i overensstemmelse med afgørelse 2011/292/EU."
DA Den Europæiske Unions Tidende C 308/6

RÅDETS AFGØRELSE

af 24. september 2012

om udnævnelse af medlemmerne af bestyrelsen for Det Europæiske Center for Udvikling af Erhvervsuddannelse

2012/C 308/05

RÅDET FOR DEN EUROPÆISKE UNION HAR —

under henvisning til Rådets forordning (EØF) nr. 337/75 af 10. februar 1975 om oprettelse af et europæisk center for udvikling af erhvervsuddannelse, særlig artikel 4 (1),

under henvisning til indstilling fra den Lettiske regering, og

ud fra følgende betragtninger:

(1) Rådet har ved afgørelse af 16. juli 2012 (2) udnævnt medlemmerne af bestyrelsen for Det Europæiske Center for Udvikling af Erhvervsuddannelse for perioden fra den 18. september 2012 til den 17. september 2015.

(2) En plads som medlem af centrets bestyrelse i kategorien regeringsrepræsentanter er blevet ledig, efter at Janis GAIGALS er trådt tilbage —

VEDTAGET DENNE AFGØRELSE:

Eneste artikel

Til medlem af bestyrelsen for Det Europæiske Center for Udvikling af Erhvervsuddannelse udnævnes hermed for den resterende del af mandatperioden, dvs. indtil den 17. september 2015:

REGERINGSREPRÆSENTANT:

Letland Nellija TITOVA

Udfærdiget i Bruxelles, den 24. september 2012. På Rådets vegne S. ALETRARIS Formand

(1) EFT L 39 af 13.2.1975, s. 1.

(2) EUT C 228 af 31.7.2012, s. 3.
—

Kommissionen forelagde den 20. juni 2012 et forslag med et forslag til ændringsbudget nr. 4 til det almindelige budget for regnskabsåret 2012 —
(3)

Den ungarske regering har meddelt Rådet, at den agter at udskifte Ungarns repræsentant i bestyrelsen, og har foretaget indstilling af en ny repræsentant, som bør udnævnes for perioden indtil den 31. maj 2013 —
(2)

Der er blevet tre pladser ledige som medlem af Regionsudvalget, efter at Jonathan BELLs, Iain MALCOLMs og Irene OLDFATHERs mandat er udløbet. Der er blevet to pladser ledige som suppleant til Regionsudvalget, efter at Ted BROCKLEBANKs og Nicol STEPHENs mandat er udløbet —
1)

I artikel 2, stk. 1, foretages følgende ændringer: a) følgende litra tilføjes: »g) salg, levering, overførsel eller eksport af sprængstoffer og tilhørende udstyr, der udelukkende er til civil brug inden for minedrift og infrastrukturinvesteringer og ydelse af teknisk bistand, udøvelse af mæglervirksomhed og levering af andre tjenester samt levering af finansieringsmidler og finansiel bistand i forbindelse med sådanne produkter, såfremt opbevaringen og brugen af sprængstofferne og tilhørende udstyr og tjenester kontrolleres og verificeres af et uafhængigt organ, og leverandørerne af tilhørende tjenester er identificeret« b) følgende afsnit tilføjes: »I tilfælde omfattet af litra g) informerer en medlemsstat to uger forinden de andre medlemsstater om, at den agter at give en godkendelse i henhold til nævnte litra.«
Mere gennemsigtighed med hensyn til fremtidige mellemstatslige aftaler, som vil blive forhandlet, eller som er ved at blive forhandlet mellem medlemsstaterne og tredjelande på energiområdet, kan bidrage til overensstemmelse i medlemsstaternes tilgange til sådanne aftaler såvel som til overholdelse af EU-retten og til energiforsyningssikkerheden i Unionen. Medlemsstaterne bør derfor have mulighed for at underrette Kommissionen om forhandlinger om nye mellemstatslige aftaler eller ændringer af eksisterende mellemstatslige aftaler. Når medlemsstaterne vælger denne mulighed, bør Kommissionen i så fald regelmæssigt holdes orienteret om udviklingen i forhandlingerne. Medlemsstaterne bør have mulighed for at indbyde Kommissionen til at deltage i forhandlingerne som observatør.

Kommissionen bør også have mulighed for på egen anmodning at deltage som observatør med den pågældende medlemsstats samtykke. Medlemsstaterne bør ligeledes have mulighed for at anmode Kommissionen om at bistå dem under forhandlingerne med tredjelande. I så tilfælde bør Kommissionen have mulighed for at rådgive om, hvordan uforenelighed med EU-retten undgås, og henlede opmærksomheden på Unionens energipolitiske mål og princippet om solidaritet mellem medlemsstaterne.
(6)

De kompetente myndigheder i Curaçao og Sint Maarten har forelagt de nødvendige oplysninger for Kommissionen, som beviser, at hygiejnekontrollen i de selvstyrende lande giver tilstrækkelige garantier for, at EU-reglerne overholdes. Det fremgår endvidere af de oplysninger, som de kompetente myndigheder i Curaçao og Sint Maarten har fremlagt, at disse myndigheder har de samme juridiske beføjelser til at gennemføre kontroller, som den kompetente myndighed tidligere havde i De Nederlandske Antiller, og at fødevarevirksomhederne er bundet af de samme forpligtelser som i perioden, før De Nederlandske Antiller ophørte med at eksistere. Desuden fremgår det af oplysningerne, at de officielle hygiejnekontroller i de selvstyrende lande vil fortsætte på samme niveau som i perioden før De Nederlandske Antiller ophørte med at eksistere.
(4)

I henhold til den første betingelse skal kreditvurderingsbureauer i det pågældende tredjeland være underlagt krav om godkendelse eller registrering og effektivt løbende tilsyn og håndhævelse. Canada har et omfattende og retligt bindende regelsæt om kreditvurderingsbureauer og anvendelsen af kreditvurderinger. National Instrument 25-101 Designated Rating Organizations (DRO) blev indført den 27. januar 2012 og trådte i kraft den 20. april 2012. I henhold til disse forskrifter skal kreditvurderingsbureauer registreres hos Canadian Securities Administrators (CSA), og CSA skal føre løbende tilsyn med kreditvurderingsbureauerne. For at kunne gennemføre sine tilsynsopgaver er CSA tillagt en lang række omfattende beføjelser. CSA har beføjelse til at kræve adgang til regnskabsbøger, optegnelser og dokumenter i kreditvurderingsbureauers besiddelse og at kræve andre relevante oplysninger, herunder udskrifter af telefonsamtaler og datatrafik. CSA har også beføjelser til at foretage kontrol på stedet og undersøge regnskabsbøger og optegnelser. CSA kan desuden indklage kreditvurderingsbureauer, der overtræder bestemmelserne i National Instrument 25-101, og anvende de beføjelser, som er til rådighed i tilfælde af overtrædelse af lovgivningen om værdipapirer. Blandt andet kan CSA træffe afgørelse om ophævelse af en DRO’s status som udpeget organ, pålægge bøder på op til 1 000 000 CAD for hver manglende overholdelse af dens retlige forpligtelser og kræve, at en DRO afhjælper en eventuel tidligere manglende opfyldelse af kravene. Alle kreditvurderingsbureauer med hjemsted i Canada blev registreret som DRO’er af CSA den 30. april 2012 og har siden da været omfattet af CSA’s løbende tilsyn. Ontario Securities Commission, som er hovedtilsynsførende inden for CSA, har til hensigt at foretage kontrol på stedet mindst hvert andet år. I samarbejdsaftalen mellem ESMA og CSA er der bestemmelser om informationsudveksling om håndhævelses- og tilsynsforanstaltninger truffet over for kreditvurderingsbureauer med grænseoverskridende aktiviteter.
(5)

Irland, for Det Forenede Kongeriges vedkommende Nordirland og for Italiens vedkommende provinsen Bolzano har nu forelagt dokumentation til støtte for deres ansøgning om at blive erklæret en medlemsstat eller region, der er fri for Aujeszkys sygdom.
(2)

I overensstemmelse med artikel 395, stk. 2, i direktiv 2006/112/EF underrettede Kommissionen ved brev af 4. april 2012 de øvrige medlemsstater om Litauens anmodning. Ved brev af 11. april 2012 meddelte Kommissionen Litauen, at den rådede over alle de oplysninger, som den fandt nødvendige for at kunne vurdere anmodningen.
(8)

Såfremt Tyskland og Østrig mener, at det er nødvendigt at forlænge foranstaltningen ud over 2015, bør de sammen med anmodningen om forlængelse indgive en rapport til Kommissionen om anvendelsen af undtagelsesforanstaltningen, som omfatter en evaluering af den procentuelle fordeling, der anvendes, inden den 31. marts 2015 for at give Kommissionen tilstrækkelig tid til at undersøge anmodningen og, hvis Kommissionen fremsætter et forslag, for at Rådet kan vedtage forslaget.
(2)

For at Det Videnskabelige og Tekniske Udvalg i fuldt omfang kan udnytte den omfattende ekspertise, der er nødvendig for, at det kan udføre sine opgaver, har udvalget i henhold til sin forretningsorden mulighed for at opfordre medlemmernes suppleanter til at deltage i møderne.